R   O   M   Â   N   I   A

JUDEŢUL  VASLUI - COMUNA   MICLEŞTI

P R I M A R

Tel. 0235/348135, Fax. 0235/348195

	
	
	


DISPOZIȚIA nr. 130 din 23.06.2026
privind eliberarea din funcție a domnului Ionel Florin, Administrator Public în cadrul aparatului de specialitate al Primarului Comunei Miclești, ca urmare a desființării postului
Având în vedere Hotărârea Consiliului Local Miclești nr. 18 din 24.04.2026 privind reorganizarea aparatului de specialitate al Primarului comunei Miclești, județul Vaslui și aprobarea structurii Organigramei și a Statului de Funcții, adoptată în contextul O.U.G. nr. 7/2026, prin care s-a dispus desființarea postului de Administrator Public;
Luând în considerare Notificarea de preaviz nr. 2790 din 28.05.2026 acordată domnului Ionel Florin, al cărei termen de preaviz legal de 30 de zile calendaristice s-a împlinit la data de 30.06.2026;
În conformitate cu prevederile art. 244 alin. (8) lit. d) din O.U.G. nr. 57/2019 privind Codul administrativ, cu modificările și completările ulterioare;
În temeiul dispozițiilor art. 155 alin. (1) lit. d), alin. (5) lit. a) și ale art. 196 alin. (1) lit. b) din O.U.G. nr. 57/2019 privind Codul administrativ,
Primarul Comunei Miclești, Județul Vaslui;
DISPUNE:
Art. 1. Începând cu data de 01.07.2026, domnul Ionel Florin se eliberează din funcția de Administrator Public în cadrul aparatului de specialitate al Primarului comunei Miclești, județul Vaslui, ca urmare a desființării postului ocupat, în baza prevederilor art. 244 alin. (8) lit. d) din O.U.G. nr. 57/2019 privind Codul administrativ.
Art. 2. La data eliberării din funcție, domnul Ionel Florin are obligația de a preda toate documentele, bunurile și lucrările ce i-au fost încredințate în vederea exercitării atribuțiilor de serviciu, pe bază de proces-verbal de predare-primire.
Art. 3. Compartimentul Resurse Umane și Compartimentul Financiar-Contabil din cadrul Primăriei comunei Miclești vor duce la îndeplinire prevederile prezentei dispoziții.
Art. 4. Prezenta dispoziție poate fi contestată potrivit prevederilor Legii contenciosului administrativ nr. 554/2004, cu modificările și completările ulterioare, la instanța de judecată competentă.
Art. 5. Prezenta dispoziție se comunică prin grija Secretarului general al comunei Miclești:
– Instituției Prefectului Județului Vaslui, pentru controlul de legalitate;
– Compartimentului Resurse Umane;
– Compartimentului Financiar-Contabil;
– Domnului Ionel Florin.

